दलितबीचको विवाद देखेर केही वर्षयता दलित गैससमार्फत् राम्रो सहयोग गर्दै आएका विदेशी दातृसंस्थाहरू पनि हच्किने स्थिति बनेको छ। बेलायतको अन्तर्राष्ट्रिय सहयोग विभाग डीएफआईडीले सन् २००३ मा ६ वटा दलित गैरसरकारी संस्थालाई तीन वर्षका लागि दिएको रु.१५ करोडको सहयोगमध्ये रु.७ करोड आपसी विवादकै कारण उपयोग हुन नसकेर फिर्ता गयो। एकअर्काको नेतृत्व नस्वीकार्ने, दातृसंस्थामा गएर चुक्ली लगाउने, गडा गर्ने र फुट्ने प्रवृत्ति देखेपछि दाताहरू पछाडि हटेका छन्। एक्सनएडका पूर्व क्षेत्रीय कार्यक्रम व्यवस्थापक हीरा विक भन्छन्, “यस्ता कमजोरी बुेकाहरूले दलितलाई फुटाएर उनीहरूको आन्दोलन कमजोर बनाएका छन्।” पत्रकार तथा दलित बुद्धिजीवी विनोद पहाडी भन्छन्, “एनजीओमा भुलेका पढेलेखेका दलितहरूलाई दलित मुक्तिसँग सरोकार छैन। राजनीतिक दलले भातृ सङ्गठन खोलेर दलितलाई यथास्थितिमा राखेका छन्। त्यसैले दलित आन्दोलन ध्वस्त भएको हो।”
